अंतरराष्ट्रीय महिला दिवस पर प्रतिभाएं सम्मानित
वैश्यमहाविद्यालय में अंतरराष्ट्रीय महिला दिवस के अवसर पर मंगलवार को प्रतिभा सम्मान समारोह एवं पूर्व मुख्यमंत्री स्व. बनारसीदास गुप्ता स्मृति अवार्ड एवं रंगोत्सव कार्यक्रम का आयोजन किया गया। समारोह में मुख्य अतिथि के रूप में बीपीएस महिला विश्वविद्यालय खानपुर की कुलपति डाॅ. आशा कादियान ने शिरकत की। समारोह की अध्यक्षता बनारसीदास गुप्ता फाउंडेशन की महासचिव दर्शना गुप्ता ने की।
समारोह में विशिष्ट अतिथि के रूप में वैश्य महाविद्यालय ट्रस्ट के अध्यक्ष एडवोकेट शिवर| गुप्ता, वैश्य महाविद्यालय प्रबंध समिति के अध्यक्ष अजय गुप्ता, महासचिव पवन बुवानीवाला, प्रबंधक कारिणी समिति के वरिष्ठ सदस्य बृजलाल सर्राफ, कोषाध्यक्ष विजय किशन अग्रवाल, पवन केडिया, मधु बुवानीवाला, विदेश अग्रवाल, मंजू सर्राफ जयश्री जैन शामिल हुए। छात्र छात्राओं ने सांस्कृतिक कार्यक्रमों की श्रृंखला में हरियाणा स्टिक जिस घर में शहीद का चित्र सै, वो मंदिर सै, करगिल के युद्ध पर युद्धवीर की कहानी नाटक, महिलाओं को संदेश देती कविता हरियाणवीं गीत मेरे पाछे पाछे आवण का, पंजाबी गीत मां तो सारे जग ते चंगे ने की बेहतरीन प्रस्तुति दी गई। छात्र यश नवीन ने कपिल शर्मा शो के पात्र मसूद गुलाटी की बेहतरीन प्रस्तुति कर सबको हंसने पर मजबूर कर दिया। मुख्य अतिथि डाॅ. आशा काद्यान ने कहा कि नारी वो शक्ति हैं, जिसने पूरी मानवता को दिशा एवं मार्गदर्शन दिया है। महाविद्यालय के प्राचार्य डाॅ. डीएस राजन एवं समारोह संयोजक डिपार्टमेंट ऑफ मैनेजमेंट एंड कम्प्यूटर साइंस विभाग की डायरेक्टर डा. प्रोमिला सुहाग ने समारोह में आए हुए अतिथियों का स्वागत एवं अभिनंदन किया। शिक्षा में ममता दीवान, एनसीसी में मंजीत, सांस्कृतिक क्षेत्र में कमल आनंद, एक्टिंग में रेखा, खेल में साहिल विकास को बीडी गुप्ता अवार्ड से नवाजा गया। बेस्ट आउट ऑफ वेस्ट में एमएससी की छात्रा अन्नू, पोस्टर मेकिंग में बीसीए के छात्र जगप्रवेश, नेल पेंट आर्ट में एम कॉम की छात्रा साक्षी, रंगोली में एमएससी की पायल, मेहंदी में एमएससी की प्रियंका, इटिंग स्टॉल प्रतियोगिता में कृष्ण गोयल, उमेश भूपेंद्र की स्टॉल, स्लोगन में छात्रा हिना। कुकिंग विदा आउट फायर में लोकेश, कविता पाठ में अमरदीप कल्चरल ड्रेस में रजत ने प्रथम स्थान प्राप्त किया।
अंतरराष्ट्रीय महिला दिवस पर वैश्य काॅलेज में मेहंदी प्रतियोगिता में भाग लेतीं छात्राओं की मेहंदी देखती खानपुर के बीपीएस महिला विवि की कुलपति डॉ. आशा कादियान। साथ में बनारसीदास गुप्ता फाउंडेशन की महासचिव दर्शना गुप्ता।
awa_Deva hin_Deva hin_Deva awa_Deva